વિપ્રલંભશૃંગાર અને સંભોગશૃંગાર સ્વરૃપે પ્રગટે છે. એટલે જ ઉમાશંકર જોશી કહે છે કે, ‘આખું કાવ્ય સુશ્લિષ્ટ ભાવસંકલનાવાળી રચના લાગે છે. એકેય અંગ શિથિલ નથી, તેમ સપ્રમાણતા અંગે પણ કોઈ આંગળી કરી શકે એમ નથી.’ વસંતવિલાસનો શૃંગારરસિક કવિ માનવભાવો અને જુદી-જુદી પરિસ્થિતિમાં તેનાં પ્રચલનોનો બરોબર જાણકાર છે. એ જેમ નારીસૌંદર્યનો પારખુ છે, એથી વિશેષ કામશાસ્ત્રનો પૂરેપૂરો જ્ઞાતા હશે એમ જણાય છે. તેથી જ એણે માત્ર વિરહમાં જ નહીં, પણ મિલનમાં પણ વિસંવાદની વિવિધ સ્થિતિઓને આલેખી હશેે.